Küsimused ja vastused
Küsimus 1: Kas on võimalik valmistada uuringuks vajalikud katsepartiid (mis sisaldavad vaha või sarnast materjali, mis on saadud Eestis tekkivate plastijäätmete termokeemilise töötlemise tulemusel, näiteks pürolüüsist) Eestis tekkivatest plastijäätmetest väljaspool Eestit asuvas tehases ja seejärel tuua need Eestisse katsetamiseks, arvestades, et tööstuslik tootmine Eestis on kavandatud alles hilisemas etapis?
Vastus: Uuringu lähteülesanne ei piiritle selliste materjalide kasutamist käesolevas uuringus. Samas juhime tähelepanu, et vahadel põhinevate lisandite kasutamine asfaltsegudes on Eestis keelatud. Selline piirav nõue on kirjeldatud Transpordiameti juhendis „Asfaldist katendikihtide ehitamise juhis“, punkt 2.4.3 (VIIDE) Peamine põhjus tuleneb nende negatiivsetest mõjudest teede vastupidavusele madalatel teekatte temperatuuridel.

Küsimus 2: Millised tähtajad kehtivad? Tehnilises kirjelduses on I etapi tähtajaks märgitud 30.04.2027 ja kokkuvõtliku aruande tähtajaks 07.12.2028, samas kui lepingu kavandis on nendeks kuupäevadeks vastavalt 30.03.2027 ja 30.11.2028.
Vastus: Täname tähelepanu juhtimast. I etapi tähtajaks on planeeritud 30.04.2027 ning kokkuvõtliku aruande tähtajaks on planeeritud 07.12.2028. Oleme teinud vastavasisulised muudatused ka lepingu kavandisse (lepingu projekti) ja tehnilisse kirjeldusse.

Küsimus 3: Vastavalt 1. lisas esitatud hinna arvutamise valemile saab madalaima hinnaga pakkumine 0 punkti. Kas see valem on õige?
Vastus: Valem on õige. Toome valemi toimivuse osas välja ühe näite: Konkursile laekus kahe pakkuja taotlused. Pakkuja 1 hinnapakkumine on 300 000 €. Pakkuja 2 hinnapakkumine on 495 000 €. Valemi alusel saavad Pakkuja 1 ja Pakkuja 2 vastavalt 40 ja 24,24 punkti.
Pakkuja 1 punktide arv saadakse alljärgneva tehte kaudu: 
40-(300 000 – 300 000)/495000 x 40 = 40
Pakkuja 2 punktide arv saadakse alljärgneva tehte kaudu:
40-(495 000 – 300 000)/495 000 x 40 = 24,24
Madalaim pakkumine saab maksimaalsed 40 punkti ja ülejäänud pakkumuste punktid arvutatakse valemi alusel.

